Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 970

8. IRÁNYVONAL A SZAKKÉPZÉS FEJLESZTÉSÉVEL EL KELL ÉR- NI, HOGY A FIATALOK RENDELKEZZENEK AZ AL- KALMAZKODÓKÉPESSÉGHEZ SZÜKSÉGES ISME- RETEKKEL ÉS A MUNKAER ŐPIACON ELISMERT KÉSZSÉGEKKEL A tagállamok: gondoskodnak arról, hogy a fiatalok jobban fel legyenek készítve a technológiai és gazdasági változásokra, s hogy eladható ismeretekkel rendelkezzenek a munkaerőpiacon. Különös figyelmet kell szentelni a szakmunkásképzési rendszerek fejlesztésére és modernizációjára, arra, hogy a diákok és tanárok számítógépes képességeinek és készségeinek elsajátítására megfelelő oktatóprogramot dolgozzanak ki, valamint az iskolákat számítógépekkel lássák el, és segítsék elő a diákok Internethez jutását 2002 végéig. A Kormány célja a szakképzési színvonal emelése annak érdekében, hogy a fiatalok jobban fel legyenek készítve a technológiai és gazdasági változásokra, és eladható ismeretekkel rendelkezzenek a munkaerőpiacon. Az elkövetkezendő évek legfontosabb oktatási és képzési feladatai között szerepel a képzés nagyobb összhangjának biztosítása a technológiai és technikai modernizációval. Indoklás Az iskolarendszerből a munkaerőpiacra kilépő fiatalok munkaerőpiaci pozícióit a képzés szempontjából kedvezőtlenül befolyásolja, hogy a szakképesítések folyamatos korszerűsítése csak késéssel követi a munkaerőpiac igényeit. Ez is hozzájárul ahhoz, hogy a pályakezdők jelentős része nem tud elhelyezkedni, és meglévő szakképzettsége ellenére azonnal munkaerőpiaci átképzésre szorul. Korábbi kormányzati intézkedések Évek óta folyik a Munkaerőpiaci Alap szakképzési alaprész központi és decentralizált részének terhére eszközfejlesztés az iskolák részére. Minden évben a pályázati célok és prioritások meghatározása az Országos Szakképzési Tanács feladata. A megyei/fővárosi közoktatás-fejlesztési közalapítványok 1997-ben jöttek létre elsősorban a fejlesztési tervekben jóváhagyott körzeti, térségi és országos feladatok támogatására. A közalapítványok 1999-ben az Országos Szakképzési Tanács javaslata alapján a Munkaerőpiaci Alap szakképzési alaprészéből támogatást kaptak a szakképzésben oktatók, gyakorlati oktatók képzésének, továbbképzésének, valamint a szakképzési alapozó funkciókkal kapcsolatos infrastruktúra fejlesztésének támogatására. Szükséges akciók A fent említett problémák miatt fontos a meglévő oktatási-képzési infrastruktúra színvonalának emelése, a szakképzés tartalmának (korszerű technológiára való felkészítés, informatikai oktatás erősítése) folyamatos fejlesztése, 6 éven belül az oktatási, képzési intézmények eszközellátottságának javítása oly módon, hogy valamennyi középfokú oktatási intézmény folyamatosan a megfelelő szinten tartott korszerű eszközállománnyal rendelkezzen. A tartalmi korszerűsítés mellett a szakoktatók továbbképzésének intenzívebbé tételét is meg kell valósítani. Bővíteni kell a kurzusok tartalmát a korszerű technológiai, szakmai elméleti és gyakorlati ismeretekkel, korszerű oktatás-módszertani ismeretekkel. Fel kell gyorsítani (a következő 3 év alatt) az Országos Képzési Jegyzékben szereplő szakképesítések tartalmi felülvizsgálatát, és a korszerű technológiák fokozottabb 2000/52. szám beépítésével a munkaerőpiaci elvárásoknak megfelelő színvonalra kell emelni azokat. Az informatikai képzés súlyát és óraszámát emelni szükséges, ehhez meg kell teremteni a jogszabályi és a költségvetésből a finanszírozási hátteret. A 2000. évi konkrét akciókat a fentiekben jelzett több évre szóló feladatok determinálják. Az oktatási intézmények kötelező eszköz és felszereléssel való ellátottságát szolgálja a megyei közalapítványok által kiírandó pályázat, amelyre a költségvetés jelentős forrásokat rendelt. Ez évben (július 31-ig) a jogszabály által előírt kötelező eszközés felszerelési jegyzék végrehajtása érdekében minden intézményfenntartónak ütemtervet kell készítenie. Az OKJ korszerűsítésének megalapozása érdekében konferencia szervezésére és kiadvány megjelentetésére is sor kerül. Mutatók — A szakképzésből kikerülő fiatalok elhelyezkedési aránya, nemenként. — A munkanélküliség aránya a 25 év alattiak körében, nemenként (szakmai, képzettség szerinti).

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes